திருவையாறு அரசு மருத்துவமனையில் பணியாற்றும் மருத்துவர் மகபூப் பாட்ஷா, நேற்று முன்தினம் இரவு மது போதையில் மருத்துவமனைக்கு வந்துள்ளார். தனது ஒய்வறையில் கதவுகளைப் பூட்டிக்கொண்டு தூங்கியிருக்கிறார். அப்போது இப்பகுதியைச் சேர்ந்த ஒருவர், விஷம் அருந்தி உயிருக்கு ஆபத்தான நிலையில் அங்கு சிகிச்சைக்கு அழைத்துவரப்பட்டிருக்கிறார். சிகிச்சை தொடங்குவதற்கான பதிவேட்டில், மருத்துவர் மகபூப் பாட்ஷாவின் கையெழுத்து தேவைப்பட்டுள்ளது.